  Майя Бывальцева 25-тӥ оштолэзе Удмуртие «Вормон поезд» лыктоз. Со нуналэ 10 часысен 20 часозь нимысьтыз буям вагонъёсын аспӧртэм адӟытонэн тодматскыны луоз. Со сярысь улосвыл тӧролэн но кивалтэтлэн пресс-службазы ивортӥз. Адӟытонлэн инъетаз –Быдӟым Атыкай ожлэн чугун сюрес вылын ужам ветеранлэн нимыныз верам историез. Валтӥсь геройлэн прототипез паровоз колонналэн машинистэз Елена Чухнюк луиз. Ож аръёсы со пыӵал тӥрлыке но боеприпасъёсын эшелонъёсты фронтлэн гожез доры нуллӥз. Музеез кылдытыку историлэн зэмлыкезлы бадӟым саклык висъязы – кунысь валтӥсь архивъёсысь шер пумиськылӥсь фото- но видеоматериалъёсты люказы. Экспозициез эшшо мургес карыны, сюлэмез вырӟытыны туала технологиос юртто. Уже 50 видеопроекторъёс, 18 видеостена, 12 интерактивной ӝӧкъёс кутэмын. Аудиогид сямен валтӥсь героиня интые Россиысь дано артистка Екатерина Гусева вераське Адӟытонэ шедён понна 23-тӥ оштолэзе 12 часысен ӵектослэн  пусйиськыны кулэ. Интыос трос ӧвӧл. Пусйиськонэз умоен ортчем бере электрон почте ӧтён билет вуоз, со одӥг бадӟым муртлы но солэн пиналъёсызлы экспозициен дунтэк тодматскыны луонлык сётоз. 12 ареслэсь бадӟым пиналъёс огназы но лыктыны быгато, но озьы ик пусйиськыны кулэ. «Вормон поезд» Ижкар вокзалысь вакчи сюрес вылын сылоз. Отчы пусъем дырлэсь 5 минут азьпал лыктоно. Учкисьёсты пригородной вокзаллэн юртаз люкалозы. Адӟытон ужатозь волонтёръёс котькуд куноез пумиталозы. Адӟытонэн тодматскем сяна, вань мылкыд карисьёс АК-47 автоматэз сэрттон-бичанэ пыриськыны быгатозы. Поездэз кырӟанъя но эктонъя А. В. Мамонтов нимо «Италмас» ансамбль пумиталоз Кин музее лыктыны уз быгаты, ӵектослэн  поездлэн вань вагонъёстӥз виртуальной тур вань. Тодэ вайытом, 29-тӥ оштолэзе Ижкарын 100-лэсь трос интыосын «Вормон диктант» гожтозы.  Тегъёс: Ижкар Музей Удмуртия история БыдӟымАтыкайож поездъёс адӟытон  